VS002556
Datum: 2004-02-15T01:00:00.000+01:00
datum_sodbe_i_stopnje: 2009-11-12T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.000 EUR
opombe: II Ips 302/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 6.200 EUR na 5.000 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Kot brezposelna je nekaj časa opravljala javna dela.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/366, je presegla običajne meje. Tožnica živi ob njej, v Gornji Radgoni.

Stanje je trajalo 58 mesecev (od sredine februarja 2004 do konca oktobra 2008, ko je bila zgrajena avtocesta, zaradi katere se je promet preusmeril).

Večstanovanjska hiša, v kateri živi tožnica je:

    od ceste oddaljena 18 m, okna stanovanja so stara in so slaba zvočna izolacija, dnevna soba in spalnica sta obrnjena proti cesti,

    v neposredni bližini je krožišče, na katerem so posebej hrupno zavirali in speljevali tovornjaki,

    dodaten hrup so povzročali poki pnevmatik na motornih vozilih.

## Kršitev drugih pravic osebnosti

Kršitev pravice do zdravega življenjskega okolja.

Tožnica je bila v spornem obdobju brezposelna in približno 9 mesecev opravljala javna dela in bila takrat odsotna od doma po 25 ur tedensko. V preostalem obdobju je doma gospodinjila. Zaradi hrupa se ni mogla naspati in se spočiti. Bila je nervozna, ni se mogla zbrati, ni mogla normalno komunicirati z družinskimi člani, bila je agresivna, kričala je na druge, s sosedi se ni mogla več normalno pogovarjati. Balkona ni bilo mogoče uporabljati, ni bilo mogoče gledati televizije in poslušati radia pri normalni jakosti.

---

OZ člen 179